ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΟΝ ΠΡΟΫΠΟΛΟΓΙΣΜΟ ΤΟΥ ΟΡΓΑΝΙΣΜΟΥ ΑΣΦΑΛΙΣΗΣ ΥΓΕΙΑΣ ΓΙΑ ΤΟ ΟΙΚΟΝΟΜΙΚΟ ΕΤΟΣ ΠΟΥ ΛΗΓΕΙ ΤΗΝ ΤΡΙΑΚΟΣΤΗ ΠΡΩΤΗ ΔΕΚΕΜΒΡΙΟΥ ΤΟΥ ΕΤΟΥΣ ΔΥΟ ΧΙΛΙΑΔΕΣ ΕΙΚΟΣΙ ΤΡΙΑ

|  |  |
| --- | --- |
| Προοίμιο.20(I) του 2014123(Ι) του 2016133(Ι) του 2016159(Ι) του 2017. | ΕΠΕΙΔΗ, σύμφωνα με τις διατάξεις του άρθρου 104 του περί Δημοσιονομικής Ευθύνης και του Δημοσιονομικού Πλαισίου Νόμου, ο ετήσιος προϋπολογισμός των κρατικών οργανισμών και κάθε αναθεωρημένος προϋπολογισμός αυτών, καταρτίζονται και κατατίθενται στη Βουλή των Αντιπροσώπων για ψήφιση κατά τον τρόπο και τη διαδικασία που αναφέρονται σε αυτόν, |
|  |  |
|  | ΚΑΙ ΕΠΕΙΔΗ, είναι αναγκαία η πρόβλεψη για εκείνες τις δαπάνες του Οργανισμού Ασφάλισης Υγείας για το έτος που λήγει την 31η Δεκεμβρίου 2023 για τις οποίες δεν έχει γίνει πρόβλεψη ή δεν θα γίνει τέτοια αργότερα από οποιοδήποτε Νόμο, |
|  |  |
|  | ΚΑΙ ΕΠΕΙΔΗ, είναι αναγκαία η δημιουργία ορισμένων νέων θέσεων, |
|  |  |
|  | Για όλους τους πιο πάνω λόγους, η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος. | 1. Ο παρών Νόμος θα αναφέρεται ως ο περί Προϋπολογισμού του Οργανισμού Ασφάλισης Υγείας του 2023 Νόμος του 2022.
 |
|  |  |
| Έγκριση πληρωμής από το Ταμείο του Οργανισμού Ασφάλισης Υγείας ποσού ύψους €1,448,052,000για τη χρήση του έτους που λήγει την 31η Δεκεμβρίου 2023. | 1. Επιπροσθέτως των ποσών που έχουν ήδη προϋπολογισθεί νόμιμα για τη χρήση του Οργανισμού Ασφάλισης Υγείας ή που θα προϋπολογισθούν αργότερα νόμιμα για τη χρήση αυτή, εγκρίνεται όπως πληρωθεί από το Ταμείο του Οργανισμού Ασφάλισης Υγείας και χρησιμοποιηθεί για τη χρήση του έτους που λήγει την 31η Δεκεμβρίου 2023, ποσό που δεν υπερβαίνει το ένα δισεκατομμύριο τετρακόσια σαράντα οκτώ εκατομμύρια πενήντα δύο χιλιάδες (€1.448.052.000) ευρώ για την κάλυψη των δαπανών του Οργανισμού Ασφάλισης Υγείας για την περίοδο αυτή.
 |
|  |  |
| Ειδίκευση των ποσών που θα δαπανηθούν. Πρώτος Πίνακας. | 1. Το ποσό που εγκρίνεται δυνάμει των διατάξεων του άρθρου 2, χορηγείται ως ειδικευμένη πίστωση για τις υπηρεσίες και τους σκοπούς που αναφέρονται στο Δελτίο Δαπανών που περιλαμβάνεται στον Πρώτο Πίνακα.
 |
|  |  |
| Χρησιμοποίηση του περισσεύματος ορισμένων άρθρων για την κάλυψη του ελλείμματος άλλων άρθρων κάτω από την ίδια ομάδα ή το ίδιο Κεφάλαιο δαπανών. Πρώτος Πίνακας. | 4.-(1) Τηρουμένων των διατάξεων των επιφυλάξεων του παρόντος άρθρου, τυχόν περίσσευμα που προκύπτει από οποιαδήποτε ομάδα/υποομάδα δαπανών είτε από την εξοικονόμηση δαπανών στην εν λόγω ομάδα/υποομάδα δαπανών είτε γιατί το ποσό που ψηφίστηκε για την εν λόγω ομάδα/υποομάδα δαπανών υπερβαίνει το ποσό που απαιτήθηκε και δαπανήθηκε, σε σχέση με την εν λόγω ομάδα/υποομάδα δαπανών, δύναται, με την έγκριση του Συμβουλίου, να μεταφερθεί και δαπανηθεί για την κάλυψη ελλείμματος σε οποιαδήποτε άλλη ομάδα/υποομάδα δαπανών του ίδιου Κεφαλαίου που περιλαμβάνεται στον Πρώτο Πίνακα, για οποιαδήποτε δε απόφαση για μεταφορά στη βάση του άρθρου αυτού, το Συμβούλιο, μέσα σε ένα μήνα από τη λήψη της απόφασης, ενημερώνει γραπτώς τον Υπουργό Υγείας: |
|  |  |
|  |  Νοείται ότι, το ολικό ποσό που δύναται να μεταφερθεί και δαπανηθεί δυνάμει του παρόντος εδαφίου, δεν δύναται να υπερβεί το 5% των συνολικών πιστώσεων του ιδίου Κεφαλαίου, εξαιρουμένων των απολαβών του προσωπικού και των τοκοχρεωλυσίων και για μεταφορά οποιουδήποτε ποσού που υπερβαίνει το ποσοστό αυτό, απαιτείται η έγκριση του Υπουργού Υγείας: |
|  |  Νοείται περαιτέρω ότι, οποιαδήποτε εξοικονόμηση στις ομάδες και υποομάδες δαπανών 02050, 02100 και 02300 του κάθε Κεφαλαίου του Πρώτου Πίνακα δεν δύναται να διατεθεί και δαπανηθεί για την κάλυψη του ελλείμματος σε οποιαδήποτε των προαναφερόμενων ομάδων και υποομάδων δαπανών του ίδιου Κεφαλαίου, αλλά ούτε και οποιαδήποτε εξοικονόμηση σε οποιαδήποτε άλλη ομάδα/υποομάδα δαπανών του ίδιου Κεφαλαίου δύναται να διατεθεί και δαπανηθεί για την κάλυψη οποιουδήποτε ελλείμματος από τις πιο πάνω αναφερόμενες ομάδες/υποομάδες δαπανών:  |
|  |  |
|  |  Νοείται έτι περαιτέρω ότι, οποιαδήποτε εξοικονόμηση από μη εκτέλεση οποιουδήποτε έργου κάτω από την υποομάδα 07700 δεν δύναται να θεωρείται ως εξοικονόμηση για τους σκοπούς του άρθρου αυτού, παρά μόνο με έγκριση του Υπουργού Υγείας. |
|  |  |
|  |  (2) Μέσα σε ένα μήνα από την έγκριση του Διοικητικού Συμβουλίου του Οργανισμού Ασφάλισης Υγείας, σύμφωνα με τις διατάξεις του εδαφίου (1), κατατίθεται στη Βουλή των Αντιπροσώπων έκθεση από τον Υπουργό Υγείας που δεικνύει τις περιπτώσεις για τις οποίες δόθηκε τέτοια έγκριση και τις συνθήκες υπό τις οποίες αυτή χορηγήθηκε. |
|  |  |
|  |  (3) Κάθε υπέρβαση σε ομάδα/υποομάδα δαπανών κατά παράβαση της διαδικασίας που προβλέπεται στο εδάφιο (1), θεωρείται ότι δεν έγινε νόμιμα και οι λειτουργοί που ασκούν έλεγχο στις δαπάνες αυτές καθίστανται προσωπικά υπεύθυνοι για κάθε υπέρβαση που διενεργήθηκε ή θα διενεργηθεί. |
|  |  |
| Μείωση κλιμάκων εισδοχής. | 5.-(1) Ανεξαρτήτως των διατάξεων οποιουδήποτε άλλου Νόμου ή Κανονισμών που ρυθμίζουν τη μισθοδοσία των δημόσιων θέσεων, πρόσωπα τα οποία από την 1η Ιανουαρίου 2012 και στο εξής διορίζονται σε θέσεις Πρώτου Διορισμού ή σε θέσεις Πρώτου |
| Παράρτημα. | Διορισμού και Προαγωγής στις κατώτερες θέσεις των υφιστάμενων δομών θέσεων που περιλαμβάνονται στον παρόντα Νόμο ή προσλαμβάνονται πάνω σε έκτακτη βάση ή με σύμβαση για την εκτέλεση καθηκόντων που αντιστοιχούν στις κατώτερες θέσεις των υφιστάμενων δομών του Οργανισμού Ασφάλισης Υγείας, θα λαμβάνουν κατά τα δύο (2) πρώτα έτη της υπηρεσίας ή απασχόλησής τους, ετήσιο βασικό μισθό ανάλογα με τη μισθοδοτική κλίμακα εκάστης θέσης, όπως δεικνύεται στο Παράρτημα. |
|  |  |
|  |  (2) Με τη συμπλήρωση είκοσι τεσσάρων (24) μηνών υπηρεσίας ή απασχόλησης στους υπό αναφορά βασικούς μισθούς των μειωμένων κλιμάκων εισδοχής, ο εργοδοτούμενος τοποθετείται στην αρχική βαθμίδα της μισθοδοτικής κλίμακας της θέσης, όπως αυτή αναφέρεται στο οικείο Σχέδιο Υπηρεσίας ή σε σημείωση στον παρόντα Νόμο, ενδεχόμενη δε προηγούμενη υπηρεσία ή απασχόληση σε μειωμένη κλίμακα εισδοχής, συμψηφίζεται με υπηρεσία ή απασχόληση σε μειωμένη κλίμακα εισδοχής άλλης θέσης ή καθεστώτος απασχόλησης στον ίδιο εργοδότη, για σκοπούς συμπλήρωσης των είκοσι τεσσάρων (24) μηνών: |
|  |  |
|  |  Νοείται ότι, για σκοπούς συμπλήρωσης των είκοσι τεσσάρων (24) μηνών, λαμβάνονται υπόψη οι ίδιες περίοδοι υπηρεσίας ή απασχόλησης που λαμβάνονται υπόψη για σκοπούς παραχώρησης της ετήσιας μισθοδοτικής προσαύξησης. |
|  |  |
|  |  (3) Η μείωση των κλιμάκων εισδοχής δεν τυγχάνει εφαρμογής στις περιπτώσεις- |
|  |  |
|  | (α) | υπαλλήλων που κατέχουν μόνιμη θέση, οι οποίοι είτε διορίστηκαν πριν από την 1η Ιανουαρίου 2012 είτε διορίστηκαν μετά την 1η Ιανουαρίου 2012 και υπηρέτησαν συνολικά για είκοσι τέσσερις (24) μήνες σε μειωμένη κλίμακα εισδοχής και, χωρίς να μεσολαβήσει διακοπή, διορίζονται ή προάγονται σε άλλη θέση ή αποσπώνται για οποιοδήποτε σκοπό· |
|  |  |  |
|  | (β) | έκτακτου υπαλλήλου ή με σύμβαση προσωπικού του Οργανισμού Ασφάλισης Υγείας, που είτε προσλήφθηκε πριν από την 1η Ιανουαρίου 2012 στον Οργανισμό είτε προσλήφθηκε μετά την 1η Ιανουαρίου 2012 και απασχολήθηκε συνολικά για είκοσι τέσσερις (24) μήνες σε μειωμένη κλίμακα εισδοχής και διορίζεται σε θέση, χωρίς να έχει μεσολαβήσει διακοπή μεταξύ της ημερομηνίας διορισμού και της απασχόλησης σε έκτακτη βάση ή με σύμβαση· |
|  |  |  |
|  | (γ) | έκτακτου υπαλλήλου ή με σύμβαση προσωπικού του Οργανισμού Ασφάλισης Υγείας, του οποίου διαφοροποιούνται οι όροι απασχόλησης χωρίς να έχει μεσολαβήσει διακοπή στην απασχόληση στον Οργανισμό και είτε είχε προσληφθεί πριν από την 1η Ιανουαρίου 2012 είτε είχε προσληφθεί μετά την 1η Ιανουαρίου 2012 και έχει ήδη απασχοληθεί συνολικά για είκοσι τέσσερις (24) μήνες σε μειωμένη κλίμακα εισδοχής· |
|  |  |  |
|  | (δ) | ωρομίσθιου προσωπικού του Οργανισμού Ασφάλισης Υγείας που διορίζεται σε μόνιμη θέση, χωρίς να έχει μεσολαβήσει διακοπή της απασχόλησης· και |
|  |  |  |
|  | (ε) | μόνιμου ή έκτακτου ή ωρομίσθιου προσωπικού της κρατικής υπηρεσίας ή νομικού προσώπου δημοσίου δικαίου που διορίζεται σε μόνιμη θέση στον Οργανισμό Ασφάλισης Υγείας, καθώς και μόνιμου ή έκτακτου προσωπικού της κρατικής υπηρεσίας ή νομικού προσώπου δημοσίου δικαίου που προσλαμβάνεται σε έκτακτη βάση στον Οργανισμό Ασφάλισης Υγείας, χωρίς να έχει μεσολαβήσει διακοπή της απασχόλησης, και, είτε είχε διοριστεί ή προσληφθεί πριν την 1η Ιανουαρίου 2012 στην κρατική υπηρεσία ή στο νομικό πρόσωπο δημοσίου δικαίου, είτε είχε υπηρετήσει ή απασχοληθεί στην κρατική υπηρεσία ή στο νομικό πρόσωπο δημοσίου δικαίου συνολικά για είκοσι τέσσερις μήνες σε μειωμένη κλίμακα εισδοχής πριν διοριστεί στον Οργανισμό Ασφάλισης Υγείας: |
|  |  |  |
|  |  |  Νοείται ότι, υπηρεσία ή απασχόληση σε μειωμένη κλίμακα εισδοχής στην κρατική υπηρεσία ή σε νομικό πρόσωπο δημοσίου δικαίου συμψηφίζεται με υπηρεσία ή απασχόληση σε μειωμένη κλίμακα εισδοχής στον Οργανισμό Ασφάλισης Υγείας για σκοπούς συμπλήρωσης των είκοσιτεσσάρων (24) μηνών. |
|  |  |
|  |  (4) Για τους σκοπούς του παρόντος άρθρου, ο όρος «θέσεις» περιλαμβάνει μόνιμες θέσεις στον Οργανισμό Ασφάλισης Υγείας με τις υπό αναφορά κλίμακες εισδοχής, ο όρος «πρόσωπα που προσλαμβάνονται πάνω σε έκτακτη βάση ή με σύμβαση» περιλαμβάνει εργοδοτουμένους σε έκτακτη βάση ή εργοδοτουμένους ορισμένου χρόνου ή εργοδοτουμένους αορίστου χρόνου και άλλους με παρόμοιο καθεστώς απασχόλησης που προσλαμβάνονται, σύμφωνα με τον κατά περίπτωση Νόμο. |
|  |  |
|  |  (5) Ο Υπουργός Οικονομικών έχει εξουσία να αποφασίζει για την άρση ανωμαλιών και την επίλυση προβλημάτων που δυνατό να προκύψουν από την εφαρμογή των διατάξεων του παρόντος άρθρου. |
|  |  |
| Απαγόρευση προσλήψεων ωρομίσθιου προσωπικού και προσωπικού για την κάλυψη έκτακτων και εποχιακών αναγκών. | 6.-(1) Ανεξαρτήτως των διατάξεων του παρόντος Νόμου ή οποιουδήποτε άλλου Νόμου ή των Κανονισμών που εκδίδονται δυνάμει αυτού, ουδεμία δαπάνη διενεργείται για την πρόσληψη εργοδοτουμένων ορισμένου χρόνου προσωπικού για την κάλυψη έκτακτων αναγκών πάνω σε τετράμηνη βάση κατ’ ανώτατο όριο, πρόσθετου ωρομίσθιου προσωπικού, πρόσθετου ωρομίσθιου προσωπικού για εποχιακές ή έκτακτες ανάγκες και προσώπων για την κάλυψη έκτακτων αναγκών πάνω σε δεκαπενθήμερη βάση: |
|  |  |
|  |  Νοείται ότι, οι διατάξεις του παρόντος άρθρου δεν επηρεάζουν με οποιοδήποτε τρόπο την ανανέωση συμβολαίων υπηρετούντων εργοδοτουμένων ορισμένου χρόνου ή ωρομίσθιου προσωπικού για την κάλυψη έκτακτων ή εποχιακών αναγκών. |
|  |  |
| Απαγόρευση πλήρωσης κενών θέσεων.21(Ι) του 2013153(Ι) του 2013169(Ι) του 2013157(Ι) του 2014202(Ι) του 2014195(Ι) του 201560(Ι) του 2017. | 7.-(1) Ανεξαρτήτως των διατάξεων οποιουδήποτε Νόμου ή των Κανονισμών που εκδίδονται δυνάμει αυτού, κατά την περίοδο που λήγει την 31η Δεκεμβρίου 2022, απαγορεύεται η πλήρωση θέσεων πρώτου διορισμού, προαγωγής και πρώτου διορισμού και προαγωγής που περιλαμβάνονται στον παρόντα Νόμο, οι οποίες θα κενωθούν ή οι οποίες είναι κενές κατά την ημερομηνία έναρξης της ισχύος του παρόντος Νόμου, εκτός και εάν έχει ήδη αποφασιστεί από την Κοινοβουλευτική Επιτροπή Οικονομικών και Προϋπολογισμού η εξαίρεσή τους από την απαγόρευση πλήρωσης κενών θέσεων, σύμφωνα με τις διατάξεις του περί της Απαγόρευσης Πλήρωσης Κενών Θέσεων στο Δημόσιο και Ευρύτερο Δημόσιο Τομέα (Ειδικές Διατάξεις) Νόμου. |
|  |  |
|  |  (2) Παρά τις διατάξεις του πιο πάνω Νόμου, είναι δυνατή η έναρξη διαδικασίας πλήρωσης κενής ή κενούμενης θέσης πρώτου διορισμού ή θέσης πρώτου διορισμού και προαγωγής, μόνο στην περίπτωση που η αρμόδια για κάθε θέση αρχή, υποβάλει προηγουμένως αιτιολογημένο αίτημα για να της επιτραπεί η έναρξη πλήρωσης κενής ή κενωθείσας θέσης, σύμφωνα με την προβλεπόμενη διαδικασία στον υπό αναφορά Νόμο. |
|  |  |
| Αναπροσαρμογή του ύψους των απολαβών. | 8.-(1) Ανεξαρτήτως των διατάξεων οποιουδήποτε άλλου Νόμου ή Κανονισμών που ρυθμίζουν θέματα μισθοδοσίας, ο μισθός ή η αντιμισθία ή η αποζημίωση ή η χορηγία των αξιωματούχων του Οργανισμού Ασφάλισης Υγείας και των υπαλλήλων του οποιασδήποτε βαθμίδας, οι οποίοι συμπληρώνουν την ηλικία των εξήντα τριών (63) ετών και οι οποίοι είναι δικαιούχοι αναλογικής σύνταξης από το Ταμείο Κοινωνικών Ασφαλίσεων, μειώνεται κατά το ύψος της αναλογικής σύνταξης που αντιστοιχεί σε υπηρεσία μέχρι τετρακόσιους (400) μήνες στον Οργανισμό Ασφάλισης Υγείας, ανάλογα με την υπηρεσία εκάστου αξιωματούχου ή υπαλλήλου. |
|
|  |  |
|  |  (2) Ο Υπουργός Οικονομικών έχει εξουσία να αποφασίζει για την άρση των ανωμαλιών και την επίλυση προβλημάτων που δυνατό να προκύψουν από την εφαρμογή των διατάξεων του παρόντος άρθρου. |
|  |  |
| Απαγόρευση απασχόλησης συνταξιούχου προσώπου.97(Ι) του 19973(Ι) του 199877(Ι) του 1999141(Ι) του 200169(Ι) του 200537(Ι) του 201094(Ι) του 201031(Ι) του 2012131(Ι) του 2012. | 9. Απαγορεύεται η διενέργεια οποιασδήποτε δαπάνης κάτω από οποιοδήποτε άρθρο και Κεφάλαιο του παρόντος Νόμου για την απασχόληση με οποιοδήποτε τρόπο συνταξιούχου προσώπου, σύμφωνα με τις διατάξεις του περί Συντάξεων Νόμου: |
|  |  |
|  |  Νοείται ότι, οι διατάξεις του παρόντος άρθρου δεν εφαρμόζονται αναφορικά με την απασχόληση συνταξιούχων προσώπων- |
|  |  |
|  | (α) | σε πολιτειακό αξίωμα, |
|  |  |  |
|  | (β) | τα οποία δεν συμπλήρωσαν το εξηκοστό πέμπτο (65ο) έτος της ηλικίας τους κατά το χρόνο έναρξης της απασχόλησής τους, |
|  |  |  |
|  | (γ) | τα οποία απασχολούνται δυνάμει οποιουδήποτε ειδικού Νόμου, |
|  |  |  |
|  | (δ) | σε περίπτωση που δεν δημιουργείται υπαλληλική σχέση,  |
|  |  |  |
| 73(Ι) του 2016205(Ι) του 202074(I) του 2022. | (ε) | των οποίων οι υπηρεσίες εξασφαλίζονται με σύμβαση υπηρεσιών, δυνάμει των διατάξεων του περί της Ρύθμισης των Διαδικασιών Σύναψης Δημοσίων Συμβάσεων και για Συναφή Θέματα Νόμου. |
|  |  |  |
| Αυτόματη Τιμαριθμική Αναπροσαρμογή. | 10. Οι μισθοί των αξιωματούχων και εργοδοτουμένων του Οργανισμού Ασφάλισης Υγείας και οι συντάξεις των συνταξιούχων του ευρύτερου δημόσιου τομέα αναπροσαρμόζονται την 1η Ιανουαρίου κάθε έτους με βάση το δείκτη της Αυτόματης Τιμαριθμικής Αναπροσαρμογής με την καταβολή του πενήντα τοις εκατό (50%) του ποσοστού της αύξησης του υποκείμενου δείκτη της Αυτόματης Τιμαριθμικής Αναπροσαρμογής κατά το έτος που προηγείται του έτους αναφοράς: |
|  |  |
|  |  Νοείται ότι, η πιο πάνω αναπροσαρμογή αναστέλλεται, σε περίπτωση που κατά το δεύτερο και τρίτο τρίμηνο του έτους που προηγείται του έτους αναφοράς, ο ρυθμός οικονομικής ανάπτυξης σε πραγματικούς όρους διορθωμένος ως προς τις εποχικές διακυμάνσεις είναι αρνητικός. |
|  |  |
| Φορολόγηση επιδομάτων. | 11. Ανεξαρτήτως των διατάξεων οποιουδήποτε άλλου Νόμου ή Κανονισμών που εκδίδονται δυνάμει αυτού, τα επιδόματα παραστάσεως και φιλοξενίας υπόκεινται σε φόρο εισοδήματος. |
|  |  |
| Δημιουργία νέων θέσεων.Δεύτερος Πίνακας. | 12. Με τον παρόντα Νόμο δημιουργούνται οι νέες θέσεις που περιλαμβάνονται στον Δεύτερο Πίνακα. |
|  |  |
| Λειτουργοί υπεύθυνοι για την είσπραξη εσόδων και λειτουργοί που ασκούν έλεγχο πάνω στα κονδύλια δαπανών.Τρίτος Πίνακας. | 13. Οι λειτουργοί που αναφέρονται στον Τρίτο Πίνακα ορίζονται ως οι λειτουργοί υπεύθυνοι για την είσπραξη εσόδων και ως οι λειτουργοί που ασκούν έλεγχο πάνω στα κονδύλια δαπανών. |

Αρ. Φακ.: 23.01.063.276-2022

ΔΦ/ΜΑΧ